Георги Щерев
Априлска нощ

chitanka.info

Елите мълчат,

свили крилата си като птици.

По родопските пътища спи уморения вятър.

А в небето пътуват звезди…

Луната е будна!

Със звънливите сини реки изтича нощта…

И в тази минута някъде далече земята гори,

запалена от жестоки ръце.

Там никой не спи —

децата, къщите, дърветата…

Не спят дори мъртвите!

Моят вик се удря

в обгореното лице на небето

и търси червена пътека

към утрото.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.